In nomine sanctæ  individuæ Trinitatis, KAROLUS divinâ propitiante clementiâ Rex Francorum. Si cultis  Deo dicatis locis, ac servorum Dei necessitatibus aliquod subsidium conferimus, non solùm regalem in hoc decenter exercemus dignitatem, verùm etiam æternæ remunerationis præmia inde nobis provenire liquidò confidimus. Quocircà noverit omnium sanctæ Dei Ecclesiæ fidelium, nostrorúmque, præsentium ac futurorum industria, quoniam intimante Vvicheramno venerabili Abbate, necnon  deprecante venerando Comite Richardo, seu fideli nostro Rotberto, quatenùs præcepta quæ fecerunt antecessores nostri, Beatæ,  intemeratæ, sempérque Virginis Mariæ, ac Sancti Filiberti Christi Confessoris egregii Abbatibus sive monachis corroboraremus: ob amorem Dei,  præfatorum Sanctorum patrocinia, æternæque remunerationis præmium, necnon  elemosynam avi nostri Imperatoris Karoli, seu Ludovvici Regis piissimi, genitoris nostri, sive fratrum nostrorum, videlicet Ludovici atque Karlomanni,  pro salute nostrâ, carissimorúmque affinium, necnon  pro totius regni nostri statu. Nos autem petitioni fidelium nostrorum assensum præbentes supradictorum, confirmamus atque concedimus venerabilis Abbati suprascripto, Congregationíque sibi commissæ, Abbatiam Sancti Valeriani Martyris, quæ est in pago Cabilonensi, super Sagonnam ubi etiam isdem venerabilis Martyr corpore quièscit:  castrum Trenorchium, quod est ex eâdem Abbatiâ: seu  omnes res, quæ olim à fidelibus Christianis prædicto Martyri collatæ sunt:  Turnicium villam, cum familiâ utriusque sexus,  omni re ad se pertinente:  Bisiacum villam, quæ est in pago Lucdunensi, cum mancipiis  omni re ad se pertinente. Cellam Sancti Romani cum omnibus ad se pertinentibus. Olcasiacum villam cum omni integritate, in pago Matisconensi. Abziacum villam, cum universis ad se pertinentibus. Lovingum villam, cum omnibus appendiciis, in Comitatu Lucdunensi. Sultriacum villam in Geniviso, cum omni integritate. Cellam Sancti Portiani, cum omni integritate. Cellam Sancti Prudentii, cum omni re ad se pertinente. Talgariam, Ariacum,  Classiam, cum universis ad se pertinentibus. Buxiolum monasterium cum mancipiis,  omni re ad se pertinente. Conaldum monasterium, cum omnibus ad se pertinentibus ab integro. Godith monasteriolum cum omni integritate  plenitudine. Asinarias villam in pago Pictavensi, cum omni re ad se pertinente: eo videlicèt modo  tenore ut præfati sancti  prædictus Abba Vvicheramnus, suíque successores, perpetualiter habeant atque possideant. Concedimus quoque ut trapazetas locus prædictus habeat, qui nostri nominis signum singulis imprimant nummis, ne metallorum mixtura adesse valeat. Statuimus etiam ut præfatus locus caput habeatur omnium rerum supradictarum, quæ ei à nobis, aut à fidelibus Christianis olim conlatæ sunt, ut memorato loco deserviant in monachorum usibus,  pauperum necessitatibus. Cæterùm eidem Congregationi licentiam concedimus, de se semper eligendi Abbatem, secundùm regulam Sancti Benedicti, sicut hactenùs tempore avi, patrísque nostri. Annalem quoque mercatum per dies quatuor, Missâ Sancti Philiberti de transitu, ut monachi habeant concedimus. Sancimus autem ut omne teloneum ipsius mercati ipsi monachi habeant. Insuper hoc à nullâ judiciariâ potestate impediantur, aut inquietentur in aliquo. Immunitatem quoque sexcentorum solidorum, quam Karolus Imperator avus meus,  genitor meus Rex Ludovicus eis concesserunt,  fratres nostri Lodvicus videlicèt  Karlomannus, concedimus, atque delegamus. Cujus immunitatis infractor, sexcentorum solidorum fore culpabilis judicetur:  quicquid exinde jusfisci nostri sperare potuerat, luminaribus ipsius Ecclesiæ totum erogamus. Nos verò concedimus, ut nullus nostrorum, vel successorum, Comes, aut Vicecomes, seu Vicarius, aut Missus discurrens, in prædictâ immunitate, aut Monasterio, à nobis  antecessoribus nostris, Karoli, Ludovvici, seu fratris nostri Ludovvici, atque Karlomanni, necnon  antecessorum nostrorum concessa exquirere; aut mansionaticum, aut parafredum, aut eulogias præsumat: neque horum quispiam ab eorum servis, colonis, seu francis super eorum terram commanentibus, exigere in publicis mercatis, sive de fratrum negotiis, sive de suis, toloneum, aut ullam exactionem: neque in mari, sive Ligeris fluvio, aut Rhodano, seu Sagonnæ, aut Dou, vel cæteris fluminibus navigantibus, aut littoribus commorantibus, exigere audeat aut præsumat, aut navaticum, aut cespitaticum, aut salutaticum, aut portaticum, neque in terrâ rotaticum, neque de tabernis ullam exhibitionem. Concedimus etiam in pago Pictavensi Metsiacum, Madernas, Aziacum,  Criciacum, cum universis appendiciis ad se pertinentibus. Undè hoc nostræ Altitudinis præceptum fieri, prædictóque Vvicheramno Abbati dari jussimus, per quod ipse suíque successores, memoratas res quas modò concedimus,  de præterito concessas habemus, ritè perpetuò teneant atque possideant. Et ut hoc nostræ auctoritatis præceptum firmiùs habeatur, veriúsque credatur,  attentiùs observetur, manu propriâ subter firmavimus,  anuli nostri impressione sigillari jussimus. Signum KAROLI Regis gloriosissimi. Goslinus regiæ dignitatis notarius, ad vicem Herivei Archiepiscopi, summique Cancellarii recognovit  subscripsit. Datum VI. Idus Octobris, Indictione IIII. Anno XXIII. regnante KAROLO Rege gloriosissimo, redintegrante XVIII. Largiore verò hereditate indeptâ IIII. Actum Gondulfi villâ in Dei nomine feliciter. Amen, amen. Erat olim sigillum membranæ affixum.